ผู้ประกอบการสมุนไพร พลิกวิกฤตเป็นโอกาสปรับตัวช่วงสถานการณ์โควิด-19 เพิ่มช่องทางการตลาดออนไลน์ทั้งไทยและจีน
นางชุติภา บวรกิจสุธี ผุู้ประกอบการสมุนไพร ผลิตน้ำมันเหลือง ยาหม่องสมุนไพร หม่องเขียวเสลดพังพอน ยาดมสมุนไพร ภายใต้แบรนด์ “ช้อนทองมงคล” เปิดเผยว่า ได้รับผลกระทบในช่วงแรกจากวิกฤตโรคระบาดโควิด-19 ลูกค้าไม่สะดวกในการหาซื้อสินค้าได้ โดยจุดเด่นที่สำคัญเป็นผลิตภัณฑ์ยาจากสมุนไพรที่สกัดเข้มข้นจากสมุนไพรไทยหลายชนิด เช่น ไพล ว่านเอ็นเหลือง เถาโคคลาน เถาเอ็นอ่อน เสลดพังพอน เกล็ดสะระแหน่ การบูร พิมเสน และยังมีตัวยาอื่นๆอีกหลากหลายชนิดที่ทรงคุณค่าของสมุนไพรไทย วัตถุดิบที่ใช้เลือกสรรวัตถุดิบที่มีคุณภาพ ได้มาตรฐาน มีความปลอดภัย กระบวนการผลิตสูตรตำรับยา ยังคงตัวยาสูตรดั้งเดิมที่เน้นความเป็นสมุนไพรไทยแท้ๆ จากรุ่นสู่รุ่นกว่า 30 ปี ปัจจุบันตลาดส่วนใหญ่ยังคงเป็นร้านเพื่อสุขภาพสมุนไพรต่างๆ มีตัวแทนจำหน่ายอยู่ทั่วประเทศและยังรุกตลาดออนไลน์ทั้งไทยและจีนตลาดใหม่ที่มีแนวโน้มการเติบโตที่สูงขึ้น มีการออกผลิตภัณฑ์ใหม่ๆ อยู่เสมอเพื่อเป็นทางเลือกให้กับลูกค้า แต่ยังคงจุดเด่นอย่างตัวยาสมุนไพรที่มีความเย็นและกลิ่นหอมที่เป็นเอกลักษณ์ มียาน้ำมันสมุนไพรที่แบบสเปรย์สามารถใช้ฉีดพ่นในจุดที่ต้องการนวดหรือทาได้ ขณะเดียวกันยังได้ขยายตลาดธุรกิจรับจ้างผลิต (OEM) สำหรับผู้ที่กำลังมองหาธุรกิจใหม่ๆ มีการพัฒนาอย่างต่อเนื่อง มีการต่อยอดและพัฒนาองค์ความรู้ใหม่ๆในวงการยาสมุนไพร ทิศทางตลาดมีแนวโน้มเติบโตมากขึ้นทั้งในและต่างประเทศ มีโรงงานที่ได้มาตรฐาน FMP (มาตรฐานการผลิตยาแผนโบราณ กลุ่มความเสี่ยงปานกลางในภาคผนวก ข และกลุ่มความเสี่ยงต่ำภาคผนวก ค ออกโดยสำนักงานคณะกรรมกรรมอาหารและยา) มีเลขทะเบียนยา ควบคุมบริหารงานด้วยผู้เชี่ยวชาญทุกขั้นตอน ผู้ที่สนใจสอบถามผลิตภัณฑ์และรายละเอียดได้ที่ 02 902 3675,081943 3982,096 985 9958